cyanic-selkie/wikianc huggingface dataset:
โครงการประชาร่วมใจ ประหยัดไฟฟ้า
หลอดตะเกียบ
โครงการรณรงค์เลิกหลอดไส้ ใช้หลอดตะเกียบ เริ่มดำเนินโครงการมาตั้งแต่ พ.ศ. 2539 โดยที่การคิดค่าประสิทธิภาพของหลอดไฟฟ้า จะต้องทราบตัวเลข 2 ค่า คือ ปริมาณแสงสว่างของหลอดไฟ (มีหน่วยเป็น ลูเมน หลอดไฟที่ผู้ผลิตมีคุณธรรมจะระบุค่าดังกล่าวอย่างถูกต้องไว้ด้านข้าง หรือฝา หรือฝาก้นกล่อง) และกำลังไฟฟ้าที่ใช้ (วัตต์) การคิดค่าประสิทธิภาพของหลอดไฟฟ้า ให้นำปริมาณแสงที่หลอดไฟให้ (ลูเมน) มาหารด้วยกำลังไฟ (วัตต์) จะได้ค่าประสิทธิภาพของหลอดไฟฟ้า(หน่วยเป็นลูเมน/วัตต์)
หลอดไฟฟ้าแบบตะเกียบ ที่จะผ่านเกณฑ์มาตรฐานเบอร์ 5 ต้องมีประสิทธิภาพไม่ต่ำกว่าตารางต่อไปนี้
หลอดตะเกียบ อาจมีบางรุ่นที่ไม่ผ่านมาตรฐานเบอร์ 5 แม้แต่ยี่ห้อที่มีชื่อเสียงยังมีบางรุ่นที่ไม่ได้มาตรฐานเบอร์ 5 ดังนั้น ผู้บริโภคควรดูรายละเอียดข้างกล่องก่อนตัดสินใจซื้อ เพื่อให้ได้หลอดไฟที่มีประสิทธิภาพสูงสุด แต่หลอดตะเกียบทุกรุ่น มีประสิทธิภาพสูงกว่าหลอดไส้เสมอ
บัลลาสต์
โครงการบัลลาสต์นิรภัยเบอร์ 5 เริ่มดำเนินการครั้งแรกใน พ.ศ. 2541 เพราะบัลลาสต์เป็นอุปกรณ์คู่กับหลอดฟลูออเรสเซนต์ (ไม่ใช่หลอด คอมแพคฟลูออเรสเซนต์ หรือหลอดตะเกียบ แต่เป็นหลอดฟลูออเรสเซนต์ ที่เป็นหลอดยาวๆ ผอมๆ หรือหลอดที่เป็นวงกลมที่ใช้ตามบ้าน) เพราะหลอดฟลูออเรสเซนต์ต้องอาศัยบัลลาสต์ในการปรับกระแสไฟฟ้าให้เหมาะสมกับหลอด แต่ตัวบัลลาสต์ทั่วไปจะทำให้กระแสไฟฟ้าสูญเสียไปประมาณ 10 - 12 วัตต์ ในทุกขนาดของหลอดไฟ (เช่น หลอดตรง 18 วัตต์ ใช้ไฟฟ้าจริง 28-30 วัตต์, หลอดกลม 32 วัตต์ ใช้ไฟฟ้าจริง 42-44 วัตต์, หลอดตรง 36 วัตต์ ใช้ไฟฟ้าจริง 46-48 วัตต์) ดังนั้นจึงมีโครงการบัลลาสต์เบอร์ 5 โดยบัลลาสต์เบอร์ 5 จะต้องมีคุณสมบัติดังต่อไปนี้
บัลลาสต์เบอร์ 5 จะช่วยลดการสูญเสียพลังงานไฟฟ้าได้ 4-6 วัตต์ และจากการที่สูญไฟฟ้าน้อยลง โดยที่ได้แสงสว่างเท่าเดิม หมายถึง การสูญเสียเป็นความร้อนออกมาน้อยลงด้วย บัลลาสต์อิเล็กทรอนิกส์มีอุณหภูมิขณะทำงานประมาณ 75 องศาเซลเซียส ในขณะที่บัลลาสต์ธรรมดามีอุณหภูมิขณะทำงาน 110 - 120 องศาเซลเซียส ช่วยลดความเสี่ยงต่อการเกิดอัคคีภัย และช่วยลดการทำงานของเครื่องปรับอากาศอีกด้วย แต่ตามฐานข้อมูลของกฟผ. แล้ว บัลลาสต์ที่ได้มาตรฐานดังกล่าวในปัจจุบันมีเพียง 10รุ่น จากผู้ผลิต 4 ราย เท่านั้น
ข้าวกล้อง
โครงการข้าวกล้องเบอร์ 5 เริ่มดำเนินการมาตั้งแต่ พ.ศ. 2542 โดยก่อนหน้านี้ คนไทยนิยมบริโภคข้าวขาว ซึ่งต้องผ่านการขัดสีถึง 3 ครั้ง เป็นการสิ้นเปลืองพลังงานในการขัดสี และยังทำให้สารอาหารหลายชนิดหลุดออกไปด้วย ต่อมา พระบาทสมเด็จพระเจ้าอยู่หัวมีพระราชดำรัสว่า ทรงต้องการให้คนไทยบริโภคข้าวกล้องเพื่อสุขภาพที่ดี จึงมีการตั้งโครงการข้าวกล้องเบอร์ 5 ขึ้น โดยเกณฑ์มาตรฐานของข้าวกล้องเบอร์ 5 เป็นดังนี้ จากฐานข้อมูลของ กฟผ. ปัจจุบัน มีผู้ผลิตข้าวกล้องเพียง 2 รายเท่านั้นที่ผลิตข้าวกล้องได้ตรงตามมาตรฐานเบอร์ 5 โดยเจ้าหนึ่ง เป็นข้าวกล้อง 5% อีกเจ้าหนึ่งเป็นข้าวกล้อง 15%
พัดลมไฟฟ้า
โครงการพัดลมไฟฟ้าเบอร์ 5 ดำเนินการครั้งแรกใน พ.ศ. 2544 โดยครอบคลุมเฉพาะพัดลมขนาดใบพัด 12 และ 16 นิ้ว ซึ่งมีส่วนแบ่งการตลาดร้อยละ 90 โดยค่าการคำนวณประสิทธิภาพของพัดลมจะตั้งรู้ตัวเลข 2 ค่า คือ อัตราการพ่นลม (มีหน่วยเป็น ลูกบาศก์เมตรต่อนาที) ซึ่งจะได้จากการทดลองในห้องปฏิบัติการ มักระบุไว้ที่กล่องผลิตภัณฑ์ ฉลากเบอร์ 5 หรือสอบถามที่ศูนย์บริษัทผลิต และกำลังไฟที่ใช้ (มีหน่วยเป็นวัตต์)
การคำนวณค่าประสิทธิภาพ ให้นำอัตราการพ่นลม (ลูกบาศก์เมตรต่อนาที) หารด้วยกำลังไฟ (วัตต์) จะได้ค่าประสิทธิภาพ (มีหน่วยเป็นลูกบาศก์เมตร ต่อนาที ต่อวัตต์) เช่น พัดลมรุ่นหนึ่ง มีอัตราการพ่นลมอยู่ที่ 70 ลูกบาศก์เมตรต่อนาที ใช้ไฟฟ้า 53 วัตต์ มีค่าประสิทธิภาพเท่ากับ 70/53 = 1.32 เป็นต้น
หม้อหุงข้าวไฟฟ้า
โครงการหม้อหุงข้าวไฟฟ้าเบอร์ 5 เริ่มดำเนินการครั้งแรกใน พ.ศ. 2547 เพื่อให้มีหม้อหุงข้าวที่ใช้ไฟฟ้าทำความร้อนได้อย่างมีประสิทธิภาพ การทดสอบค่าประสิทธิภาพจะทดสอบในห้องทดลอง สูตรการคำนวณค่าประสิทธิภาพหม้อหุงข้าวคือ 100[{1.16G1(T2-T1)}/E] + 100[{CG2(T2-T1)}/3.6E] โดยที่
เมื่อคำนวณตัวเลขออกมาจากห้องทดลองแล้ว เกณฑ์ประสิทธิภาพที่ผ่านเกณฑ์มาตรฐานเบอร์ 5 คือ จากฐานข้อมูล มีผู้ผลิตเพียง 4 ราย ที่ผลิตหม้อหุงข้าวได้ตามเกณฑ์มาตรฐานเบอร์ 5
โคมไฟประสิทธิภาพสูง
โคมไฟประสิทธิภาพสูง เริ่มดำเนินการใน พ.ศ. 2547 โดยครอบคลุมถึงโคมไฟของหลอดไฟฟลูออเรสเซนต์ชนิดตะแกรง, โคมไฟหลอดขั้วเกลียว E27, โคมไฟหลอดขั้ว G23 โดยเกณฑ์ประสิทธิภาพเป็นดังนี้ การเปลี่ยนมาใช้โคมไฟประสิทธิภาพสูงเบอร์ 5 อาจสามารถช่วยลดจำนวนหลอดไฟที่ใช้ในการส่องได้ เพราะโคมไฟที่ไม่ได้มาตรฐาน จะดูดซับแสงจากหลอดไฟไว้ส่วนหนึ่ง ดังนั้นแสงที่ผู้ใช้ได้รับจะน้อยลง ดังนั้น หากเปลี่ยนไปใช้โคมไฟประสิทธิภาพสูง จะได้รับแสงเพิ่มขึ้นโดยที่ใช้ไฟฟ้าเท่าเดิม หรืออาจใช้จำนวนหลอดไฟลดลงได้โดยที่ได้รับแสงสว่างเท่าเดิมด้วยเช่นกัน ช่วยประหยัดไฟได้
บัลลาสต์อิเล็กทรอนิกส์ ที5
บัลลาสต์อิเล็กทรอนิกส์ ที5 เริ่มโครงการในปี พ.ศ. 2550 โดยเป็นการนำเข้าบัลลาสต์รุ่นใหม่เพื่อเตรียมพร้อมสำหรับการนำเข้าหลอดฟลูออเรสเซนต์ที 5 รุ่นใหม่ โดยบัลลาสต์รุ่นใหม่สามารถใช้ได้กับหลอดรุ่นใหม่เท่านั้น โดยบัลลาสต์ที 5 เบอร์ 5 รุ่นใหม่ มีการสูญเสียไฟฟ้าไม่เกิน 3 วัตต์ เป็นการปูทางเพื่อเตรียมผลิตและจำหน่ายหลอดฟลูออเรสเซนต์รุ่นใหม่ในปี 2552
พัดลมส่ายรอบตัว
พัดลมประเภทเดียวกับพัดลมตั้งพื้นที่ติดอยู่บนเพดาน แล้วหมุนส่ายไปรอบตัวขณะใช้งาน มีโครงการเบอร์ 5 ใน พ.ศ. 2551 โดยใช้เกณฑ์เดียวกับพัดลมไฟฟ้าแบบทั่วไป
หลอดฟลูออเรสเซนต์ที5
เดิมทีนั้น ประเทศไทยใช้หลอดฟลูออเรสเซนต์ขนาดเส้นผ่านศูนย์กลาง 12 หุน หรือ ที12 (เท่ากับ 2.54 ซม.) เรียกกันว่า "หลอดอ้วน" ซึ่งมี 2 ขนาด คือ 20 และ 40 วัตต์ ซึ่งต่อมาในปีพ.ศ. 2536 คนไทยก็เริ่มหันไปซื้อหลอดฟลูออเรสเซนต์รุ่นใหม่ในขณะนั้น มีเส้นผ่านศูนย์กลาง 8 หุน หรือ ที8 เรียกกันว่า "หลอดผอม" ซึ่งมี 2 ขนาด คือ 18 และ 36 วัตต์ แต่สามารถให้แสงสว่างได้เทียบเท่าหลอดอ้วน 20 กับ 40 วัตต์ได้ ตามลำดับ
พ.ศ. 2552 หลอดไฟรุ่น "ผอมกว่า" ได้เริ่มจำหน่ายในประเทศไทย (หลังจากบัลลาสต์ ที 5 เข้ามา 2 ปี) ฟลูออเรสเซนต์รุ่นใหม่นี้มีเส้นผ่านศูนย์กลาง 5 หุน หรือ ที5 เรียกกันว่า "หลอดเส้น" มี 2ขนาด คือ 14 และ 28 วัตต์ แต่ให้แสงได้เทียบเท่าหลอดผอมแบบ 18 และ 36 วัตต์ ตามลำดับ ยิ่งเมื่อนับบัลลาสต์ที่ประหยัดไฟกว่าบัลลาสต์ของที8 แล้ว ชุดหลอดไฟที 5 รุ่นใหม่ ให้แสงเท่าเดิมโดยประหยัดไฟกว่าได้ถึง 30%
หลอดที 5 มีเกณฑ์มาตรฐานเบอร์ 5 ดังนี้ ปัจจุบัน หลายหน่วยงานและห้างสรรพสินค้าชื่อดังบางสาขาได้เปลี่ยนหลอดไฟที8 ออกเป็นหลอดที 5 ทั้งหมด และลดค่าใช้จ่ายได้หลายหมื่นหลายแสนบาทต่อเดือน โดยที่ลูกค้าและผู้ติดต่อไม่รู้สึกว่ามืดลงเลยแม้แต่น้อย
เครื่องรับโทรทัศน์และจอคอมพิวเตอร์
ในเครื่องรับโทรทัศน์และหน้าจอคอมพิวเตอร์ จะมีโหมดพร้อมใช้งาน (Stand By) ซึ่งการปิดเครื่องใช้ไฟฟ้าผ่านรีโมทคอนโทรล แม้จะปิดหน้าจอ แต่จะเปิดโหมดพร้อมใช้งานไว้ ซึ่งจะทำให้เครื่องใช้ไฟฟ้าไม่ปิดโดยสมบูรณ์ แต่ยังต้องใช้พลังงานอีกเล็กน้อย ส่วนใหญ่จะอยู่ประมาณ 3-10 วัตต์ แล้วแต่เครื่องใช้ไฟฟ้า ถึงจะน้อย แต่เมื่อเปิดทิ้งไว้ค้างคืน หลายล้านเครื่องรวมกัน กลายเป็นไฟฟ้าสูญเสียโดยเปล่าประโยชน์หลายล้านวัตต์ ที่ผ่านมาได้มีการรณรงค์ให้ปิดเครื่องที่สวิตช์ที่ตัวเครื่อง ไม่ปิดโทรทัศน์โดยรีโมทคอนโทรล(และไม่ปล่อยให้หน้าจอคอมพิวเตอร์ให้ดับเองเมื่อปิดเครื่อง) เมื่อไม่จำเป็น แต่ไม่ได้รับความร่วมมือเท่าที่ควร
ส่วนการจะทำให้การปิดโดยใช้รีโมทคอนโทรล(และการปิดเองของหน้าจอคอมพิวเตอร์เมื่อปิดเครื่อง)เป็นการปิดโดยไม่เปิดโหมดพร้อมใช้งานนั้นเป็นไปได้ยาก เนื่องจากการปิดโดยวิธีดังกล่าว อาจเป็นกรณีของการที่โทรทัศน์หรือหน้าจอคอมพิวเตอร์ถูกติดตั้งอยู่ในบริเวณที่ไม่สามารถเอื้อมมือถึงได้ หรือเป็นกรณีการช่วยเหลือผู้พิการทางร่างกายในการปิด/เปิดเครื่องได้ง่ายขึ้น หรือกรณีอื่นๆ หากการปิดเครื่องโดยวิธีดังกล่าว ไม่เปิดโหมดพร้อมใช้งานไว้ ทุกระบบจะปิด และการเปิดครั้งต่อไปจะจำเป็นต้องไปเปิดที่ตัวเครื่องเสมอ จึงต้องมีโหมดพร้อมใช้งานไว้ โดยจะยังเปิดอุปกรณ์ส่วนหนึ่งไว้ เพื่อเตรียมเปิดเครื่องเมื่อได้รับสัญญาณระยะไกลจากรีโมทคอนโทรล(หรือจากซีพียูของเครื่องคอมพิวเตอร์) การไม่ใช้โหมดพร้อมใช้งานเมื่อไม่จำเป็น จึงขึ้นอยู่กับผู้ใช้
เมื่อไม่ได้รับความร่วมมือ ใน พ.ศ. 2553 จึงได้มีมาตรการใหม่โดยทำโครงการฉลากเบอร์ 5 สำหรับเครื่องรับโทรทัศน์และจอคอมพิวเตอร์ โดยเป็นเบอร์ 5 ที่ไม่พิจารณาการทำงานขณะเปิดใช้งานเลย จะพิจารณาเฉพาะขณะปิดใช้งาน โดยโหมดพร้อมใช้งานทั้งระบบ จะต้องใช้ไฟฟ้าไม่เกิน 1 วัตต์ จึงจะได้มาตรฐานเบอร์ 5 เพื่อลดการสูญเสียพลังงานจากโหมดพร้อมใช้งาน
รูปแบบฉลาก
ฉลากเบอร์ 5 นี้ มิใช่ว่าคุณสมบัติประสิทธิภาพเข้าเกณฑ์แล้วจะได้รับฉลากในทันที แต่ผู้ผลิตจะต้องสมัครเข้าร่วมโครงการ และปฏิบัติตามขั้นตอนของโครงการ โดยการส่งตัวอย่างให้ กฟผ. ส่งไปวัดผลประสิทธิภาพ และทำตามขั้นตอนอื่นๆ ของโครงการให้ครบถ้วน จึงจะได้รับฉลากประหยัดไฟเบอร์ 5
แต่ในปัจจุบัน มีการปลอมแปลงฉลากเบอร์ 5 ไปใช้เพื่อจุดประสงค์ทางธุรกิจ ดังนั้น ในปัจจุบัน กฟผ. จึงได้ปรับปรุงรูปแบบฉลากให้แตกต่างจากฉลากในช่วงหลายปีก่อน โดยมีส่วนประกอบดังนี้
มาตรการสุ่มกลับ
เพื่อเป็นการคุ้มครองผู้บริโภค โครงการฯ จะจัดการสุ่มกลับผลิตภัณฑ์ คือ จะซื้อผลิตภัณฑ์ที่ได้รับฉลากเบอร์ 5 จากท้องตลาดทั่วไป มาตรวจสอบซ้ำตามกำหนด ซึ่งหากผลการตรวจสอบที่ได้ ไม่เปลี่ยนแปลง ผู้ผลิต จะได้รับฉลากใหม่ ที่จะระบุ “เกณฑ์พลังงานปี” ที่เป็นปีที่ทดสอบ (เป็นปัจจุบันมากขึ้น) มาตรการสุ่มกลับครั้งใหญ่ครั้งล่าสุดเกิดขึ้นในปี พ.ศ. 2551 ดังนั้น เพื่อสิทธิของผู้บริโภคที่จะได้รับข้อมูลที่เป็นปัจจุบัน ควรเลือกซื้อสินค้าที่มีระบุเกณฑ์พลังงานในฉลากไม่ต่ำกว่าปี 2008
แต่หากผลที่ได้จากการสุ่มกลับ เปลี่ยนแปลงไปเล็กน้อย และยังอยู่ในเกณฑ์เบอร์ 5 ผู้ผลิตจะได้รับฉลากใหม่ที่เป็นปัจจุบัน แต่จะต้องเปลี่ยนแปลงตัวเลขค่าประสิทธิภาพที่แสดงบนฉลากและในแคตตาล็อกสินค้าให้ถูกต้อง และส่งให้ กฟผ. ตรวจสอบด้วย
แต่ถ้าค่าประสิทธิภาพจากการสุ่มกลับน้อยลงจากผลิตภัณฑ์ตัวอย่างที่ส่งให้โครงการฯ ตรวจสอบแต่แรกอย่างยิ่งยวด โครงการฯ จะยึดคืนฉลากของผลิตภัณฑ์ในรุ่นที่ไม่ผ่านคืนทั้งหมด และสั่งห้ามติดฉลากเบอร์ 5 ในผลิตภัณฑ์รุ่นนั้นๆ 1 ปี และจะลงประกาศในเว็บไซต์ กฟผ. ให้ประชาชนรับทราบ
หากการกระทำผิดดังกล่าว เกิดขึ้นเป็นครั้งที่ 2 โครงการฯ จะยึดฉลากของผลิตภัณฑ์ทุกรุ่นของผู้ผลิตรายนั้น และเพิกถอนสิทธิเข้าร่วมโครงการ 3 ปี
น้ำตาลโดนัท
น้ำตาลโดนัท (Donut sugar) คือ น้ำตาลเคลือบหน้าโดนัท (Coating Sugar) มีลักษณะเป็นผงละเอียด สีขาว หอม เย็น ไม่ละลาย สร้างรสสัมผัสที่ดี ถูกผลิตขึ้นเพื่อใช้เป็นวัตถุดิบในอุตสาหกรรมการทำโดนัท
น้ำตาลโดนัท มีคุณสมบัติการใช้งานแตกต่างจากน้ำตาลไอซิ่ง (Icing Sugar) กล่าวคือน้ำตาลไอซิ่งทำหน้าที่เป็นสารให้ความหวานในผลิตภัณฑ์เบเกอรี่ แต่น้ำตาลโดนัทถูกใช้งานเพื่อตกแต่งหน้าโดนัทโดยเฉพาะ (Coating Sugar)
ยังมีผู้ใช้บางส่วนเข้าใจผิด คิดว่าน้ำตาลไอซิ่งสามารถใช้แทนน้ำตาลโดนัทได้ ผลที่ตามมาคือ เกิดความเสียหายของชิ้นโดนัท ไอซิ่งที่เพิ่งจะโรยไว้ไม่นาน เกิดละลายกลายเป็นน้ำเชื่อม เปียกแฉะ ดังนั้นผู้ใช้ควรศึกษาคุณสมบัติและวิธีการใช้งานของวัตถุดิบให้ดีก่อนใช้งาน
ขั้นตอนการใช้งานน้ำตาลโดนัทค่อนข้างง่าย เพียงนำน้ำตาลโดนัทมาโรยลงบนผิวหน้าของโดนัท หรือนำโดนัททั้งชิ้นคลุกลงในน้ำตาลโดนัท ในอดีตน้ำตาลโดนัทจะเป็นสินค้านำเข้า แต่ปัจจุบันคนไทยสามารถผลิตได้เองแล้ว
อย่างไรก็ตามน้ำตาลโดนัทเป็นวัตถุดิบเฉพาะกลุ่ม ไม่มีวางจำหน่ายทั่วไป จึงหาซื้อได้ไม่ง่ายนัก จะมีวางขายอยู่เฉพาะในร้านจำหน่ายวัตถุดิบเบเกอรี่
วัดนันทาราม (อำเภอเมืองเชียงใหม่)
วัดนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่ เจ้าอาวาสรูปปัจจุบันคือ พระปลัดบุญธรรม ธมฺมวโร
วัดนันทาราม แต่เดิมชื่อ วัดเมืองลาบ สร้างเมื่อ พ.ศ. 2040 อย่างไรก็ดีบ้างระบุว่า สถาปนาขึ้นเมื่อ พ.ศ. 2060 ในสมัยของพระเมืองแก้ว ณ ที่ถวายพระเพลิงพระยอดเชียงราย ผู้เป็นพระราชบิดา แล้วจัดให้มีการสมโภช สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2020 ได้รับพระราชทานวิสุงคามสีมาเมื่อ พ.ศ. 2124 ในตำนานมูลศาสนากล่าวถึงวัดนันทารามว่าเป็นวัดใหญ่และมีความสำคัญ เมื่อ พ.ศ. 1987 พระนันทปัญญา วัดนันทารามได้เป็นพระสังฆราชและเป็นอาจารย์ของพระมหาญาณคัมภีระ ผู้ซึ่งต่อมาเป็นเจ้าอาวาสวัดป่าแดง อีกแหล่งข้อมูลระบุว่าสร้างในสมัยพระเจ้าเม็งรายเมื่อครั้งสร้างเมืองเชียงใหม่เมื่อ พ.ศ. 1838
อาคารเสนาสนะที่สำคัญ ได้แก่ วิหารศิลปะพื้นเมืองล้านนาแต่ต่อมาได้มีการปฏิสังขรณ์เป็นอาคารคอนกรีต เจดีย์ตั้งอยู่บนฐานสี่เหลี่ยมขนาดใหญ่ ถัดขึ้น มาเป็นชั้นลูกแก้วย่อเก็จและฐานกลม 3 ชั้น มีองค์ระฆังทรงกลมเพรียว บัลลังก์สี่เหลี่ยม องค์เจดีย์ปิดด้วยแผ่นทองจังโกทั้งองค์ และหอไตร 2 ชั้น ชั้นที่ 2 เป็นที่สำหรับเก็บพระคัมภีร์โบราณ อายุไม่ต่ำกว่า 500–600 ปี ส่วนชั้นที่ 1 เป็นที่สำหรับปฏิบัติธรรม นั่งวิปัสสนา
แผลเก่า (ภาพยนตร์ พ.ศ. 2557)
แผลเก่า เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-โศกนาฏกรรม ดัดแปลงจากบทประพันธ์ชื่อเดียวกันเรื่อง "แผลเก่า" ของ ไม้ เมืองเดิม กำกับโดย หม่อมหลวงพันธุ์เทวนพ เทวกุล สร้างโดย สหมงคลฟิล์ม อินเตอร์เนชั่นแนล  กำหนดออกฉายวันที่ 12 สิงหาคม พ.ศ. 2557 โดยมีรอบการกุศลก่อนฉายจริง ในวันที่ 11 สิงหาคม พ.ศ. 2557 ภาพยนตร์ทำรายได้ 20.2 ล้านบาท
ยูจีน คอร์เดโร
ยูจีน คอร์เดโร (Eugene Cordero) เป็นนักแสดง นักเขียน และนักแสดงตลกชาวอเมริกัน ปรากฏตัวบ่อยครั้งในบทบาทตลก เขาได้รับเลือกให้เป็นนักแสดงประจำในซีรีส์คอเมดี้เรื่อง อาเตอร์สเปซ (2015), Bajillion Dollar Propertie$ (2017–2019), ทาโคมาเอฟดี (2019–ปัจจุบัน), และ สตาร์เทรค: โลเวอร์เดคส์ (2020– ปัจจุบัน) การปรากฏตัวทางโทรทัศน์ของเขายังรวมถึงบทบาทสมทบในเรื่อง เฮาส์ออฟไลส์ (2014), Crazy Ex-Girlfriend (2015–2017), เดอะกูดเพลซ (2016–2020), และ เรคเคด (2018) นอกเหนือจากเรื่องตลกแล้ว เขายังเคยเล่นซีรีส์เรื่อง โลกิ ซีรีส์ซูเปอร์ฮีโร่ของดิสนีย์+ มาตั้งแต่ปี พ.ศ. 2564 บทบาทในภาพยนตร์ของคอร์เดโร ได้แก่ คอเมดี้ดราม่าเรื่อง เดอะคิงส์ออฟซัมเมอร์ (2013), การผจญภัยสัตว์ประหลาด คอง มหาภัยเกาะกะโหลก (2017) และดราม่าอาชญากรรม เดอะมูล (2018)
เขตเทอิเนะ
เขตเทอิเนะ เป็นเขตหนึ่งในนครซัปโปโระ ในจังหวัดฮกไกโด ตั้งอยู่ทางตะวันตกเฉียงเหนือของนครซัปโปโระ เขตนี้ตั้งชื่อตามภูเขาเทอิเนะ (สูง 1,023 เมตร) ซึ่งเป็นสถานที่จัดการแข่งขันสกีภูเขาและเลื่อนหิมะในโอลิมปิกฤดูหนาว 1972
หน้ากากแก้ว
หน้ากากแก้ว หรือ นักรักโลกมายา เป็นการ์ตูนญี่ปุ่น ผลงานของ ซุสุเอะ มิอุจิ ที่ได้รับความนิยมอย่างสูง ทั้งในประเทศญี่ปุ่นและต่างประเทศ รวมถึงประเทศไทย ซึ่งนอกจากหนังสือการ์ตูนแล้ว หน้ากากแก้วยังโด่งดังจนถูกสร้างเป็นละครวิทยุ ภาพยนตร์การ์ตูน OVA ละครโทรทัศน์ ละครเวที และละครโนด้วย
การ์ตูนเรื่องนี้โด่งดัง ด้วยคาแร็กเตอร์ที่โดดเด่นของนางเอก "มายะ" ที่มีพรสวรรค์ในการแสดงเป็นอย่างมาก เธอต้องผ่านบททดสอบและพิสูจน์ความสามารถในการแสดงต่างๆมากมาย เห็นได้จากฉากนึง ที่เธอต้องรับมือกับการแสดงท่าทาง โดยห้ามพูดอะไรใดๆ นอกจากคำว่า "ค่ะ" "ใช่ค่ะ" "ขอบคุณค่ะ" "ขอโทษค่ะ" และตัวละครรอบข้างก็ได้เล่นบทส่งที่มีความท้าทายเพื่อบีบให้เธอไม่สามารถแสดงบทโต้ตอบได้ แต่เธอก็ใช้วิธีสมมติเหตุการณ์และสิ่งต่างๆที่มองไม่เห็น แต่สื่อให้ทุกคนเข้าใจได้ว่าเธอสื่อถึงอะไร พร้อมพูดคำสั้นๆตามโจทย์ได้อย่างไหลลื่นไม่มีติดขัด ทำเอาทุกคนตะลึงกันไปเลย เอกลักษณ์ของเธอคือการแสดงละครอย่างเป็นธรรมชาติ สามารถสวมรอยเป็นตัวละครต่างๆได้ทุกบทบาท จนลืมความเป็นตัวตนของตัวเองไปขณะแสดง และต้องพบกับคู่ต่อสู้ที่ดูเหนือกว่าเธอทุกด้านอย่าง "อายูมิ" โดยมี "นายกุหลาบสีม่วง" บุคคลลึกลับ ผู้ให้การสนับสนุนอยู่เบื้องหลัง เธอจะรับมือกับอายูมิอย่างไร เพื่อก้าวเข้าสู่เวทีที่เต็มไปด้วยการแข่งขัน และเพื่อแย่งชิงบท นางฟ้าสีแดง น่าติดตามมากๆ
หน้ากากแก้ว ได้ถูกตีพิมพ์ออกจำหน่ายในหลายๆ ประเทศ โดยใช้ชื่อเรื่องที่แตกต่างกันไปตามภาษาของประเทศนั้นๆ เช่น ฉบับภาษาอังกฤษใช้ชื่อว่า Mask of Glass (มาสก์ออฟกลาส) หรือ Glass Mask (กลาสมาสก์) ฉบับภาษาอิตาลีใช้ชื่อว่า Il grande sogno di Maya และฉบับภาษาฝรั่งเศสใช้ชื่อว่า Laura ou la passion du théâtre
สำหรับการจัดพิมพ์ในประเทศไทยช่วงแรกๆ ไม่ค่อยแน่ชัดนักในเรื่องของลิขสิทธิ์ ครั้งแรกจัดพิมพ์โดยสำนักพิมพ์มิตรไมตรีใช้ชื่อว่า "หน้ากากแก้ว" ตีพิมพ์เล่ม 1-4 เมื่อประมาณปี พ.ศ. 2523-2524 หลังจากนั้นเปลี่ยนมาจัดพิมพ์โดย วิบูลย์กิจ ใช้ชื่อว่า "นักรักโลกมายา" มีประมาณ 56 เล่ม (ยังไม่จบ) และต่อมาก็เป็น สยามอินเตอร์คอมิกส์ ที่ได้รับลิขสิทธิ์ตีพิมพ์อย่างถูกต้องตามกฎหมาย โดยได้มีการตีพิมพ์มาแล้วถึง 3 ครั้ง ซึ่งในครั้งที่ 2 นี่เอง ที่ได้เปลี่ยนชื่อ "นักรักโลกมายา" มาเป็น "หน้ากากแก้ว" เพื่อให้ตรงกับความหมายในภาษาญี่ปุ่นมากขึ้น ซึ่งล่าสุดตีพิมพ์ถึงฉบับที่ 49 ส่วนฉบับที่ 50 ที่มีกำหนดการจะวางขายที่ญี่ปุ่น ในวันที่ 27 พฤษภาคม พ.ศ. 2557 นั้น ทางซุสุเอะ มิอุจิ ก็แจ้งเลื่อนการวางออกไปอีก โดยยังไม่มีประกาศวันวางใหม่ที่แน่นอนออกมาในขณะนี้ ต่อมาในวันที่ 24 สิงหาคม ปีเดียวกัน มิอุจิได้ให้สัมภาษณ์ว่าเธออยู่ในช่วงใกล้ตอนจบของการ์ตูนเรื่องนี้แล้ว
เนื้อเรื่อง
คิตาจิมะ มายะ เป็นเพียงเด็กหญิงที่ดูธรรมดา แต่ซ่อนด้วยความสามารถด้านการแสดงที่เธอสามารถสวมทุกบทบาทได้อย่างอิสระ ราวกับเปลี่ยนเป็นคนละคน ความสามารถที่เธอซ่อนไว้ข้างใน ทำให้สึกิคาเงะ จิงุสะ อดีตนักแสดงชื่อดังเจ้าของบทบาท "นางฟ้าสีแดง" เห็นเข้า และชักจูงเธอเข้าสู่วงการโลกมายา โดยให้มายะ เข้าสู่คณะละครสึกิคาเงะซึ่งเป็นคณะละครที่เธอตั้งขึ้น แต่แล้วก็โดนขัดขวางทั้งจากคณะละครคู่แข่ง คณะไดโตะ ซึ่งมีดารานำสาวชื่อ ฮิเมกาวะ อายูมิ เด็กสาวผู้เพียบพร้อมในทุกๆ ด้าน เป็นกำลังสำคัญ และมี ฮายามิ มาสึมิ ผู้หวังจะครอบครองลิขสิทธิ์เรื่อง นางฟ้าสีแดง ที่อาจารย์สึกิคาเงะถืออยู่เป็นแรงผลักจากเบื้องหลัง และเธอยังถูกขัดขวางจากแม่ของเธอที่ไม่ยอมให้เธอไปเต้นกินรำกิน คณะสึกิคาเงะและคณะไดโตะมีเรื่องราวกระทบกระทั่งกันอยู่หลายครั้งเพื่อกดดันให้ สึกิคาเงะ ยอมปล่อยลิขสิทธิ์บทประพันธ์ให้เป็นของไดโตะ สุดท้ายด้วยความพ่ายแพ้และถูกดูถูกและเหยียดหยามจากเพื่อนรวมวงการ ทำให้คณะสึกิคาเงะต้องยุบตัวลง และถูกยึดทรัพย์สินทุกอย่าง มายะ และเพื่อนๆ ในคณะของเธอจึงตัดสินใจย้ายไปอยู่ในอพาร์ตเมนต์กันตามลำพัง
ต่อมา มายะและเพื่อน ๆ ได้รับโอกาสอีกครั้งจากคณะละครอิคาคุจู ให้มาร่วมเปิดทำการแสดงร่วมกัน ด้วยพลังใจของทั้งสอง ทำให้คณะละครสึกิคาเงะและอิคาคุจูกลายเป็นคณะละครที่แข็งแกร่งอย่างล้นหลาม มายะเองยังได้รับโอกาสจากคณะละครต่าง ๆ ให้เข้าร่วมทำการแสดง และเหตุนี้ทำให้ มายะ และ อายูมิ ต้องห้ำหั่นกันด้วยความสามารถทางด้านการแสดง จนกระทั่งเธอทั้งสองคน ได้มายืนอยู่บนเวทีเดียวกัน หลายต่อหลายครั้ง ทำให้เธอทั้งสอง ตระหนัก และ กังวล กับความสามารถของทั้งสองฝ่ายอยู่ตลอด จนในที่สุด มายะ ได้โอกาสในการเติบโตหลังจาก สึกิคาเงะ ตัดสินใจให้เธอย้ายเข้าคณะไดโตะเพื่อฝึกเป็นดาราเต็มตัว โดยมี มิสึกิ ซาเอโกะ ผู้เป็นเลขาส่วนตัวของมาสึมิเป็นผู้จัดการชีวิตของเธอ และเธอยังได้รับโอกาสในการห้ำหั่นกับ อายูมิ เพื่อรับตำแหน่งผู้สืบทอด "นางฟ้าสีแดง" อย่างสมภาคภูมิ
การอยู่ในวงการมายาทำให้ มายะ ต้องเจอกับฝันร้ายที่สุดในชีวิต เมื่อเธอเริ่มมีความรักกับดาราจนเกิดข่าวฉาวใหญ่โต เรื่องราวทั้งหมดบานปลายจนค่ายละครและสถานีโทรทัศน์ต่างแบนเธอ มายะ กลายเป็นคนไร้ตัวตนอีกครั้ง และถูกถอดออกจากตำแหน่งผู้สืบทอดนางฟ้าสีแดง ทั้งหมดทำให้ มายะ เสียใจมาก แต่ด้วยพลังใจของเธอ เธอขอโอกาสกลับไปอยู่กับสึกิคาเงะ แต่ก็ถูกขัดขวางจากคณะไดโตะเหมือนแต่ก่อน แต่ไม่ใช่เพราะต้องการแย่งบทนางฟ้าสีแดง แต่ต้องการให้ มายะ ถอนตัวออกจากวงการเพื่อที่ อายูมิ จะได้เป็นทายาทนางฟ้าสีแดงเพียงคนเดียว มายะไม่ย่อท้อต่อปัญหาและตัดสินใจสู้ทุกวิถีทาง จนในที่สุดเธอก็ได้รับโอกาสในการรับบทใหญ่ที่สุดในชีวิต และประชันหน้ากับ อายูมิ อย่างเป็นทางการเป็นครั้งแรก และนั่นเป็นจุดเริ่มต้นที่ทำให้เธอได้เจอกับ คุโรนุมะ ริวโซ ผู้กำกับละครชื่อดัง ที่เห็นแววตาที่ไม่ยอมแพ้ของเธอ จึงชักชวนเธอมาร่วมแสดงละคร "ทุ่งหญ้าที่ถูกลืม" ร่วมกัน และทำให้ มายะ กลายเป็นทายาทนางฟ้าสีแดงอีกครั้ง
ในตอนท้ายของเรื่อง เป็นช่วงของการชิงชัยสู่เส้นทางของนางฟ้าสีแดง โดยสึกิคาเงะ ได้ให้สมาคมการละครเป็นผู้จัดการแข่งขัน และให้ทั้งสองคณะมาแสดงเรื่องนางฟ้าสีแดงประชันกันที่เวทีใหญ่ร้างกลางแจ้งใจกลางเมือง โดยฝั่ง มายะ มีคุโรนุมะเป็นผู้กำกับ และมีซากุระโคจิ ยู เป็นผู้รับบทช่างไม้ และฝั่ง อายูมิ มีโอโนเดระเป็นผู้กำกับ รวมไปถึงความรักครั้งสุดท้ายของ มายะ ที่ตั้งใจจะบอกให้มาสึมิรับรู้ แต่ก็ถูกขัดขวางโดย ทากามิยะ ชิโอริ ภรรยาที่ถูกจับคู่ให้แต่งงานเพื่อธุรกิจ ซึ่งผู้แต่งเปรยว่ามีตอนจบอยู่ในใจแล้ว และเร่งผลิตผลงานจัดพิมพ์ใหม่นี้ให้ทันตามความต้องการของผู้อ่าน หลังพักการแก้ไขผลงานที่ถูกท้วงติงไปเป็นระยะเวลานาน
ภาพยนตร์การ์ตูน
หน้ากากแก้ว เคยถูกสร้างเป็นภาพยนตร์การ์ตูนมาแล้วถึง 3 ครั้งด้วยกัน ครั้งแรกสร้างขึ้นในปี พ.ศ. 2527 โดยเอเคน ครั้งที่ 2 สร้างขึ้นในปี พ.ศ. 2541 ในรูปแบบ OVA โดย TMS ส่วนครั้งที่ 3 ซึ่งเป็นเวอร์ชันล่าสุด สร้างขึ้นในปี พ.ศ. 2548 โดย TMS เช่นเดียวกัน เวอร์ชันล่าสุดนี้ มักถูกเรียกในชื่อภาษาอังกฤษว่า GLASS MASK 2005
เวอร์ชัน พ.ศ. 2527
ออกอากาศทางสถานีนิปปอนทีวี ตั้งแต่เมื่อวันที่ 24 กันยายน ถึง 4 เมษายน พ.ศ. 2527 มีความยาวทั้งสิ้น 23 ตอน ได้นำออกฉายในประเทศไทยครั้งแรกในช่อง IBC ในชื่อเรื่อง "นักรักโลกมายา" (ก่อนจะเปลี่ยนมาเป็น UBC และ True ในปัจจุบัน) โครงเรื่องหลักๆ จะเหมือนกับในฉบับหนังสือการ์ตูน โดยเริ่มตั้งแต่ตอนแรกที่มายะต้องวิ่งส่งบะหมี่คนเดียว จนถึงช่วงที่แสดงบทเฮเลน เคลเลอร์ แต่ได้มีการเปลี่ยนแปลงรายละเอียดและลำดับเหตุการณ์ในเนื้อเรื่องไปมากพอสมควร เช่น ในฉากที่มายะจะต้องได้ประชันฝีมือครั้งแรกกับอายูมิในการเล่นละครใบ้ กลับถูกเปลี่ยนเป็นให้มายะได้แต่แอบดูการแสดงของอายูมิเท่านั้น และหลังจากที่มายะเข้าคณะละคร ก็ได้รับบทเป็นเบ็ธ ในเรื่องสี่ดรุณีทันที โดยไม่มีการกล่าวถึงเหตุการณ์ก่อนที่จะได้รับบทเลย ซึ่งหากเปรียบเทียบกันแล้ว เวอร์ชัน พ.ศ. 2548 จะมีเนื้อเรื่องที่ตรงกับในฉบับหนังสือการ์ตูนมากกว่า
เวอร์ชัน OVA
มีความยาว 3 ตอนจบ ออกจำหน่ายในช่วงปี พ.ศ. 2541-2542 โดยใช้ชื่อว่า "หน้ากากแก้ว เด็กสาวผู้มีหน้ากากพันหน้า" ผลิตโดย TMS และจัดจำหน่ายโดย โพลีแกรม
ในประเทศไทย หน้ากากแก้ว เวอร์ชัน OVA นี้ เคยออกอากาศทาง ช่อง 9 อ.ส.ม.ท. ในช่วงวันหยุดนักขัตฤกษ์ เมื่อหลายปีก่อน
เวอร์ชัน พ.ศ. 2548
ออกอากาศตั้งแต่เมื่อวันที่ 5 เมษายน พ.ศ. 2548 ถึง 28 มีนาคม พ.ศ. 2549 ทางสถานีทีวีโตเกียว เป็นสถานีหลัก เรื่องราวทั้งหมดจะดำเนินตามในฉบับหนังสือการ์ตูนตั้งแต่ต้น จนถึงตอนช่วงชิงบทนางฟ้าสีแดงที่หุบเขาดอกบ๊วย แต่ได้มีการตัดทอนรายละเอียดบางส่วนออกไป เพื่อให้เนื้อเรื่องรวบรัดและกระชับขึ้น จนสามารถจบลงได้ภายใน 51 ตอนพอดี รวมทั้งได้ออกแบบทรงผม และเครื่องแต่งกายของตัวละครบางตัวขึ้นมาใหม่ เพื่อให้เข้ากับยุคปัจจุบัน
ในประเทศไทย หน้ากากแก้ว เวอร์ชันนี้เคยออกอากาศทางยูบีซีสปาร์ค ช่อง 28 ของสถานีเคเบิลโทรทัศน์ยูบีซี เมื่อช่วงกลางปี พ.ศ. 2549 นอกจากนี้ยังออกวางจำหน่ายในรูปแบบวีซีดี, ดีวีดี โดยอามีโก้ และออกอากาศทางโมเดิร์นไนน์ทีวี ในช่วงของโมเดิร์นไนน์การ์ตูน ทุกวันเสาร์-อาทิตย์ เวลา 9.30 - 10.00 น. ตั้งแต่วันที่ 4 พฤศจิกายน พ.ศ. 2550 ถึง 4 พฤษภาคม พ.ศ. 2551
โซเฟีย โรตารุ
โซเฟีย โรตารุ (Sofia Rotaru ในชื่อเต็ม Sofia Mihailovna Rotaru-Evdokimenko; มอลโดวา: Sofia Rotaru; ยูเครน: Софiя Ротару) เป็นนักร้อง นักแต่งเพลง โปรดิวเซอร์ นักกีตาร์ ชาวรัสเซีย ยูเครน และ มอลโดวา ที่ประสบความสำเร็จสูงในระดับโลก ได้รับฉายาว่า ราชินีแห่งเพลงป็อป (Queen Of Pop) และ "This is All We Have"
ความคุ้มกันทางทูต
ความคุ้มกันทางทูต หรือ ความคุ้มกันทางการทูต (diplomatic immunity) เป็นความคุ้มกันทางกฎหมายประเภทหนึ่งที่มีให้แก่ผู้แทนทางทูต เอกสิทธิ์นี้เป็นการรับประกันว่าผู้แทนเหล่านั้นอยู่พ้นจากการบังคับใช้กฎหมายและอำนาจศาลของประเทศผู้ให้ความคุ้มกัน (หรือเรียกว่า "รัฐผู้รับ") อย่างไรก็ตาม ความคุ้มกันนี้ไม่ครอบคลุมถึงการถูกเนรเทศออกนอกประเทศ ประเทศผู้ให้ความคุ้มกันมีสิทธิเด็ดขาดที่จะเนรเทศผู้แทนทางทูตใด ๆ ออกจากประเทศของตนได้ตามเห็นสมควร ความคุ้มกันทางทูตได้รับการจัดหมวดเป็นกฎหมายระหว่างประเทศตามอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ซึ่งทุกประเทศในโลกได้ให้สัตยาบันในอนุสัญญานี้ อย่างไรก็ตามพบว่าในบางภูมิภาค หลักความคุ้มกันทางทูตมีประวัติศาสตร์ย้อนไปยาวนานกว่านั้นนับพันปี
ความคุ้มกันทางทูตเริ่มปรากฎขึ้นในยุโรปยุคใหม่ในคริสต์ศตวรรษที่ 17 เมื่อนักการทูตยุโรปต่างตระหนักว่าความคุ้มกันจากการถูกดำเนินคดีเป็นสิ่งจำเป็นอย่างหนึ่งที่จะทำให้การปฏิบัติหน้าที่ทางทูตเป็นไปอย่างราบรื่นและมีประสิทธิภาพ ในปีค.ศ. 1709 รัฐสภาอังกฤษได้ให้ความคุ้มกันทางทูตแก่ชาวต่างประเทศเป็นครั้งแรก นั่นก็คือเคานต์อังเดร มาเตรียฟ (Andrey Matveyev) ทูตจากรัสเซีย
ขอบเขตความคุ้มกัน
บางส่วนของความคุ้มกันทางทูตในอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ได้แก่:
จามีลา จามิล
จามีลา อาเลีย จามิล (Jameela Alia Jamil ; เกิด 25 กุมภาพันธ์ พ.ศ. 2529) เป็นนักแสดง นักจัดรายการวิทยุ นางแบบ นักเขียน และนักเคลื่อนไหวชาวอังกฤษ เธอเริ่มต้นอาชีพทางช่อง 4 ซึ่งเธอเป็นพิธีกรจัดซีรีส์วัฒนธรรมป๊อปในรายการ T4 ตั้งแต่ปี 2009 ถึง 2012 จากนั้นเธอก็กลายเป็นผู้จัดรายการวิทยุของ The Official Chart และเป็นพิธีกรร่วมของ The Official Chart Update ร่วมกับ สก็อตต์ มิลส์ ทาง BBC Radio 1 เธอเป็นพรีเซ็นเตอร์หญิงเดี่ยวคนแรกของรายการวิทยุบีบีซี 1
ซาโอริ คิมูระ
ซาโอริ คิมูระ (เกิด 19 สิงหาคม ค.ศ. 1986) เป็นนักกีฬาวอลเลย์บอลหญิงทีมชาติญี่ปุ่น ซึ่งทำหน้าที่เป็นกัปตันทีมครั้งแรกในปี ค.ศ. 2013 และเป็นขวัญใจของกองเชียร์ชาวญี่ปุ่น อีกทั้งเธอยังรับใช้ทีมชาติญี่ปุ่นมานาน เห็นได้จากการเข้าแข่งขันของเธอในนามทีมชาติญี่ปุ่นที่อยู่ตั้งแต่สมัยโอลิมปิกฤดูร้อน 2004 และโอลิมปิกฤดูร้อน 2008
และเธอยังเป็นนักกีฬาวอลเลย์บอลหญิงทีมชาติญี่ปุ่นเพียงแค่คนเดียวที่มีโอกาสไปเล่นลีกอาชีพในตุรกีในนามสโมสร วาคีฟแบงก์ อิสตันบูล เมื่อวันที่ 10 กรกฎาคม ค.ศ. 2012 ก่อนที่ในวันที่ 3 มิถุนายน ค.ศ. 2013 จะย้ายสัญญามาอยู่กับสโมสร กาลาตาซาราย ไดกิน ในฤดูกาลตุรกีลีก 2013 ด้วยการเซ็นสัญญาค่าตัวเป็นเงิน 34 ล้านบาท ถือเป็นนักวอลเลย์บอลสัญชาติญี่ปุ่นที่มีค่าตัวสูงที่สุด
ซาโอริลำอาวงการวอลเลย์บอลเมื่อ ค.ศ. 2017
ประวัติ
ซาโอริ คิมูระ ภูมิลำเนาเดิมอยู่ที่จังหวัดชิกะ ส่วนสูง 185 ซม. น้ำหนัก 65 กก. นอกจากนี้ เธอยังมีน้องสาวชื่อมิซาโตะ คิมูระ
ผลงาน
กีฬาวอลเลย์บอลในโอลิมปิก
ชิงแชมป์โลก วอลเลย์บอลเวิลด์คัพ วอลเลย์บอลหญิงเวิลด์แกรนด์แชมป์เปี้ยนคัพ เอเชียนเกมส์ วอลเลย์บอลหญิงชิงแชมป์เอเชีย
ฮอนด้า ซีวิคไทป์อาร์
รุ่นที่ 1 (2540–2543; EK9)
เปิดตัวในช่วงปี 1997 (พ.ศ. 2540) และถือเป็นการเปิดศักราชให้กับ Type R ให้กับรถยนต์คอมแพ็กต์รุ่นดังของพวกเขาอย่าง Civic โดย Honda เลือกหยิบเอา Civic ตัวถังแฮทช์แบ็กแบบ 3 ประตูมาปรับปรุงใหม่ด้วยเอกลักษณ์ที่ถือว่าเป็นสิ่งที่ขาดไม่ได้สำหรับ Type R นั่นคือ ตัวถังที่มากับสีขาวโทน Championship White (แต่ในรุ่นนี้มีสีเหลืองเป็นอีกทางเลือก) ล้อแม็กสีขาว ภายในสีแดงพร้อมเบาะ Recaro และเครื่องยนต์ที่ถูกรีดแรงม้าในรอบสูงเหมือนกับรถแข่งจับคู่กับเกียร์ธรรมดา
Civic Type R รุ่นแรกถือเป็น JDM อย่างแท้จริง เพราะมีขายเฉพาะในตลาดญี่ปุ่นเท่านั้น ที่เหลือคือการนำเข้าผ่านตัวแทนจำหน่ายทั้งแบบถูกต้องและผ่านทางผู้นำเข้ารายย่อย โดยเครื่องยนต์ที่นำมาติดตั้งในรุ่นนี้ต้องบอกว่าเกิดมาเพื่อ Civic Type R เพราะขุมพลัง B16B มีเฉพาะในรถยนรต์รุ่นนี้ และเป็นเครื่องยนต์ 1,600 ซีซีที่รีดกำลังออกมาในช่วงรอบสูงมาก โดยมีตัวเลข 185 แรงม้าที่ 8,200 รอบ/นาที โดยที่แถบ Redline ของเครื่องยนต์เริ่มต้นที่ 8,500 รอบ/นาที และจับคู่กับเกียร์ธรรมดา 5 จังหวะ
รุ่นที่ 2 (2544–2548; EP3)
อยากอยู่รอดต้องรู้จักปรับตัว แน่นอนว่า Honda มองไกลกว่าในตลาดญีปุ่น เพราะในยุโรปยังมีตลาดกลุ่มหนึ่งที่ถือว่ามียอดขายสูง และได้รับความนิยมจากคนที่นั่น ซึ่งก็คือตลาด Hot Hatch หรือพวกรถยนต์แฮทช์แบ็กที่มีพลังแรงอย่าง Volkswagen GTI หรือ Opel OPC นั่นทำให้จุดเริ่มต้นในการพัฒนา Civic Type R รุ่นที่ 2 ต้องเกิดมาเพื่อรองรับกับลูกค้าทั้งในญี่ปุ่น และยุโรป โดยใช้จุดศูนย์กลางในการพัฒนาอยู่ที่ Honda UK ที่เมืองสวินดอน ประเทศอังกฤษ และใช้พื้นฐานของ Civic 3 ประตู
ในรุ่นนี้เปิดตัวเมื่อปี 2001 (พ.ศ. 2544) และยังคงคอนเซ็ปต์ในเรื่องการถ่ายทอดความแรงจากสนามแข่งสู่รถยนต์ใช้งานบนถนน แต่สิ่งที่เปลี่ยนไปอย่างชัดเจนคือ การเพิ่มกำลังด้วยการใช้เครื่องยนต์ซีซีสูง แทนที่จะรีดรอบเครื่องยนต์จากเครื่องยนต์บล็อกเล็กเหมือนกับรุ่นแรกเพื่อสร้างสัมผัสจากสนามแข่งโดยเฉพาะการลากรอบเครื่องยนต์สูงๆ เหมือนกับรถแข่ง
ดังนั้นในแง่ของเครื่องยนต์จึงถูกเปลียนจากรหัส B มาเป็น K20A ที่มีความจุ 2,000 ซีซี พร้อมกับขยับกำลังของเครื่องยนต์เป็น 200-215 แรงม้าสำหรับใช้ในการแข่งขันกับคู่ปรับในตลาดยุโรปอย่าง Volkswagen Golf GTi, Opel Astra OPC, Peugeot 307GTI โดยตัวถังยังใช้แบบแฮทช์แบ็ก 3 ประตูเหมือนเดิม
รุ่นที่ 3 (2550–2554; FD2/FN2)
ถือเป็นครั้งแรกใน 2 เรื่อง คือ เป็นครั้งแรกที่ Civic Type R ใช้ตัวถังซีดาน ซึ่งเป็นเพราะในตลาดญี่ปุ่น Honda มีความเปลี่ยนแปลงในเชิงนโยบายการจำหน่ายรถยนต์ที่หันมาเจาะตลาดใหญ่ขึ้น แม้ Civic ยังมี 3 เวอร์ชันเหมือนเดิม คือ สำหรับตลาดญี่ปุ่น อเมริกา และยุโรป แต่สิ่งที่เปลี่ยนไปคือ เวอร์ชันญี่ปุ่นและอเมริกามีการใช้พื้นฐานเดียวกัน แต่ปรับเปลี่ยนแค่หน้าตาเล็กน้อยคือ ไฟหน้าและไฟท้าย (ซึ่งในรุ่นนี้เวอร์ชันญี่ปุ่น และไทยใช้ร่วมกัน) โดยในญี่ปุ่นไม่มีตัวถังแฮทช์แบ็กทำตลาดอีกต่อไป และนั่นทำให้ Civic Type R จึงต้องใช้พื้นฐานของตัวถังซีดาน จึงเป็นที่มาของ FD2 ซึ่งเป็นรหัสตัวถังด้านท้ายซ้ำกับรุ่น 2,000 ซีซีของ Civic รุ่นธรรมดา แต่รหัสด้านหน้าจะแตกต่างกัน
ตัวรถเปิดตัวในปี 2007 (พ.ศ. 2550) และถือเป็นครั้งแรกเช่นกันที่ Honda ส่ง Civic Type R ที่เป็นเวอร์ชัน JDM ออกขายนอกญี่ปุ่นอย่างเป็นทางการ โดยในรุ่นนี้มีจำหน่ายที่ประเทศมาเลเซีย ส่วนเครื่องยนต์ที่ทำตลาดเป็นรหัส K20A แบบ 4 สูบ 2,000 ซีซีแต่ปรับกำลังขับเคลื่อนเป็น 225 แรงม้า และจับคู่กับเกียร์ธรรมดา 6 จังหวะ
รุ่นที่ 4 (2558–2560; FK2)
เปิดตัวในปี 2015 (พ.ศ. 2558) โดยใช้พื้นฐานของ Honda Civic เจนเนอเรชั่นที่ 9 พร้อมความเปลี่ยนแปลงอีกครั้ง นั่นคือ Honda มี Civic มีวางจำหน่ายโดยใช้ตัวถังแฮทช์แบ็ก 5 ประตูที่อ้างอิงจากพื้นฐานของ Civic ที่ขายในยุโรป พร้อมกับปรับปรุงในเรื่องของสมรรถนะที่อัพเกรดและยกระดับเพื่อทัดเทียมกับคู่ปรับในตลาดซึ่งในกลุ่ม Hot Hatch นั้นขยับขึ้นเป็นมีกำลังอยู่ที่ 300 แรงม้า
Honda เปิดตัว Civic Type R รุ่นนี้ในงานเจนีวา มอเตอร์โชว์ 2015 พร้อมเครื่องยนต์ใหม่ที่เป็นรหัส K20C1 หันมาใช้การจ่ายน้ำมันบบ Direct Injection เข้าสู่ห้องเผาไหม้โดยตรง พร้อมเทอร์โบ และเทคโนโลยี Earth Dreams ซึ่งทำให้ช่วยลดมลพิษ และประหยัดน้ำมันมากขึ้น ตัวรถรีดกำลังออกมาได้ 310 แรงม้า ที่ 6,500 รอบต่อนาที พร้อมเกียร์ธรรดา 6 จังหวะ ใช้เวลาเพียง 5.7 วินาทีในการทำอัตราเร่ง 0-100 กิโลเมตร/ชั่วโมง
รุ่นนี้ผลิตที่โรงงานในสวินดอน ประเทศอังกฤษ และในปี 2015 มีการส่งออกไปยังตลาดญี่ปุ่นด้วยเช่นกัน และมียอดขายอยู่ที่ 750 คันเท่านั้น
รุ่นที่ 5 (2560–2565; FK8)
รุ่นที่ 4 ของ Civic Type R มีการทำตลาดในช่วงสั้นๆ และในปี 2017 (พ.ศ. 2560) Honda ได้ส่ง Civic Type R ใหม่ลงสู่ตลาดบนตัวถังแฮทช์แบ็ก 5 ประตูที่อยู่บนพื้นฐานของ Civic FK รุ่นที่ 10 พร้อมเครื่องยนต์ 4 สูบ 2,000 ซีซี เทอร์โบ ซึ่งจะมีกำลังอยู่ในระหว่าง 310-320 แรงม้า พร้อมเกียร์ธรรมดาแบบอัตราทดชิด 6 จังหวะ
เพื่อความพิเศษ Honda ได้ส่ง Civic Type R รุ่นนี้ลงทดสอบในสนามนูร์บูร์กริง ที่ประเทศเยอรมนี และสามารถทำเวลาได้อย่างยอดเยี่ยม โดยระยะทาง 1 รอบสนามซึ่งอยู่ที่ 20 กิโลเมตรใช้เวลาอยู่ที่ 7 นาที 43.80 วินาที
Honda Civic Type R (ฮอนด้า ซีวิค ไทป์อาร์) รถซีดานตัวแรงสุดของค่ายนี้ ยืนหนึ่งเรื่องยอดขายในต่างประเทศ เพราะมีกำลังสูง ราคาเอื้อมถึงง่าย ที่ล่าสุดได้เปิดตัวรุ่นพิเศษ แต่งด้วยแรงบันดาลใจจากรถแข่ง ในราคาแพงขึ้นอีก 280,000 บาท ทำให้เมื่อคิดเป็นเงินไทยรวมภาษี อาจจะสูงถึง 4.9 ล้านบาท ซึ่งเท่ากับ Ford Mustang GT ทำให้คนรวยในไทยอาจเกิดความลังเลเล็กน้อย
รุ่นที่ 6 (2565–ปัจจุบัน; FL5)
Honda Civic Type R Prototype เคยเผยโฉมในงาน Tokyo Auto Salon 2022 ระหว่างวันที่ 14 มกราคม – 16 มกราคม 2022 และ กำหนดการเปิดตัวภายในเดือนมิถุนายน 2022 แต่ยังไม่ระบุวันเวลาอย่างเป็นทางการ (สหรัฐอเมริกาจะเปิดตัวในเดือนกรกฎาคมระหว่าง งาน NTT IndyCar Series ที่มิดโอไฮโอ)
Stephen Collins ผู้อำนวยการของ Honda Australia ให้สัมภาษณ์ กับ นิตยสาร Carsales ระบุว่า HONDA CIVIC TYPE R ใหม่ จะเปิดตัวในเดือนมิถุนายน 2022
HONDA CIVIC Type R ได้ทำการทดสอบอย่างต่อเนื่องล่าสุดเป็นการเผยภาพทีเซอร์อย่างเป็นทางการแบบปกปิดบนสนามเนือร์บูร์กริง เมืองเนือร์บวร์ค รัฐไบเอิร์น ใกล้อุทยานแห่งชาติไอเฟิล ทางตะวันตกของประเทศเยอรมนี
HONDA CIVIC Type R มาพร้อมรูปลักษณ์การออกแบบที่สปอร์ตมากขึ้น Type R ส่วนหน้ามีความดุดันอย่างมาก ช่องรับอากาศด้านล่างใหญ่ขึ้น ขนาบด้วยช่องที่คาดว่าเป็นระบายอากาศที่ซ่อนอยู่ใต้ลายพลางสีแดง-ดำ โดยรวมกระจังหน้าหนาขึ้นดูเหมือนว่า Type R ใหม่จะมีช่องระบายอากาศเทียมน้อยกว่ารุ่นก่อนมาก ชิ้นส่วนพลาสติกขนาดใหญ่ด้านหลังหายไป ที่น่าสนใจคือท่อไอเสียแบบสามท่อที่ติดตั้งไว้ตรงกลางยังคงเอกลักษณ์ พร้อมสปอยเลอร์ขนาดใหญ่ คาลิปเปอร์เบรกสีแดงของ Brembo และยาง Michelin Pilot Sport 4 ตามที่คาดไว้ การตกแต่งภายในส่วนใหญ่ มาจากแฮทช์แบคมาตรฐาน รวมทั้งหน้าจอสัมผัสขนาด 9 นิ้ว หน้าปัดดิจิตอล 7-10.2 นิ้ว แตกต่างที่เบาะนั่งแบบสปอร์ตสีแดงเดินด้ายแดง พร้อมสัญลักษณ์ Type R พวงมาลัยหุ้ม Alcantara เกียร์ธรรมดา 6 สปีดที่มีปุ่มโลหะคล้ายกับที่พบในรุ่นก่อน
All-New Honda Civic Type R เตรียมเปิดตัวอย่างเป็นทางการ เดือนมิถุนายนนี้! อาจเป็นเครื่องยนต์สันดาปตัวสุดท้าย เฝ้ารอกันมาเนินนานสำหรับ All-New Honda Civic Type R เจเนอเรชันใหม่ล่าสุด ในที่สุดก็กำลังจะมาถึงแล้ว โดยทาง Honda Australia ได้ออกมาเปิดเผยในการให้สัมภาษณ์กับสื่อต่างประเทศว่า Honda Civic Type R รุ่นใหม่ จะเปิดตัวในตลาดโลกเดือนมิถุนายนนี้
หลังจากมีกระแสข่าวพร้อทภาพ Spyshot และ Teaser จากทางการมานานแรมปี เราก็จะได้พบกับตัวแรงจากค่าย VTEC อย่าง Honda Civic Type R รุ่นล่าสุด ในอีกไม่กี่อึดใจ หลังทางการประกาศกำหนดการเปิดตัวในวันที่ 20 กรกฏาคม พ.ศ. 2565 เวลา 19.00 น. ตามเวลาของสหรัฐฯ พร้อมระบุว่านี่จะเป็นรถยนต์ production ที่ทรงพลังที่สุดเท่าที่ Honda เคยทำขายในอเมริกา
เป็นการเฉลิมฉลองครบรอบ 30 ปีของรถตระกูล TYPE-R นับตั้งแต่เปิดตัวเอ็น NSX TYPE-R ในปี 1992 สำหรับรถรุ่นCivic TYPE-R ที่เริ่มเปิดตัวครั้งแรกในปี 1997 ก็นับเป็นเวลาครบ 25 ปีพอดี ในขณะที่ฮอนด้าเพิ่งจะฉลองครบรอบ 50 ปีของรถตระกูลCivic นี้ไปเมื่อวันที่ 12 กรกฎาคม 2022 ที่ผ่านมา และที่สำคัญฮอนด้า Civic TYPE-R รหัสตัวถัง FL5 คันนี้จะเป็นรถตระกูล TYPE-R ที่ใช้เครื่องยนต์สันดาปภายในรุ่นสุดท้ายก่อนที่จะหันไปพ่วงระบบขับเคลื่อนด้วยไฟฟ้าในรูปแบบ e:HEV หรือ EV ในรุ่นต่อๆไป
แต่ทว่าการเปิดตัวอย่างเป็นทางการครั้งนี้ทางฮอนด้าเองก็ยังไม่เผยรายละเอียดเรื่องข้อมูลเชิงเทคนิค ไม่ว่าจะเป็นตัวเลขแรงม้าแรงบิดของเครื่องยนต์ หรือข้อมูลเรื่องช่วงล่าง ระบบส่งกำลัง เพียงแต่โชว์จุดเด่นและปล่อยภาพภายนอกภายในรอบคันให้เห็นกันเสียก่อนที่จะมีการวางจำหน่ายอย่างเป็นทางการในเดือนกันยายน
สำหรับเครื่องยนต์ถึงแม้จะไม่มีการเผยข้อมูลและตัวเลขสมรรถนะต่างๆ ในตอนนี้ แต่ทางแหล่งข่าวต่างประเทศรวมไปถึงรูปภาพอย่างเป็นทางการก็ได้บ่งชี้แล้วว่าฮอนด้า Civic TYPE-R รุ่นใหม่นี้จะยังคงใช้เครื่องยนต์เบนซิน 2.0 ลิตรเทอร์โบยกมาจากรุ่นก่อนหน้านี้จับคู่กับเกียร์ธรรมดา 6 จังหวะ ส่งกำลังผ่านล้อคู่หน้า โดยตัวเลขแรงม้าที่หลายสื่อได้คาดการณ์ น่าจะอยู่ในช่วงระหว่าง 320 ถึง 350 แรงม้า โดยที่ยังไม่มีข่าวว่าจะมีทางเลือกเกียร์อัตโนมัติในอนาคตหรือไม่
All NEW Civic Type R สร้างบนแนวคิด Ultimate SPORT ใช้พื้นฐานของ Civic Hatchback รหัสตัวถัง FL ที่ไม่ทำตลาดในไทย ขยายโป่งล้อ แก้มข้าง ให้รับกับสมรรถนะที่ก้าวกระโดด ด้วยทีมวิศวกร ซึ่งนำทีมโดย Hideki Kakinuma
ล่าสุด ได้รับข้อมูลจากแหล่งข่าวภายใน ว่า Honda ประเทศไทย เตรียมเปิดตัว All NEW Civic Type R (FL5) ในบ้านเรา ช่วงเดือน ธันวาคม นี้ ! คาดเจอกันในงาน Motor Expo 2022 ระหว่างวันที่ 1 – 12 ธันวาคม 2565 นี้ !
และ นี่ถือเป็นข่าวเซอร์ไพรส์ให้กับแฟนๆ Honda ชาวไทย ที่บริษัทแม่ Honda ประเทศไทย นำเข้า Civic Type R ทั้งคันจากประเทศ🇯🇵 Japan มาทำตลาดในบ้านเรา 330 แรงม้า ตัวแรง นำเข้าทั้งคัน (CBU Japan) พบรถคันจริง All NEW Honda Civic Type R ได้ที่งาน Motor Expo 2022 ระหว่างวันที่ 1-12 ธันวาคม 2565 @ Challenger Hall 1-3 เมืองทองธานี
โดยทาง Honda ระบุว่ากำลังที่เพิ่มขึ้นของเครื่องยนต์ K20C ที่อยู่ใต้ฝากระโปรงเป็นผลมาจากการออกแบบเทอร์โบใหม่ เพิ่มอากาศที่เข้าสู่เครื่องยนต์มากขึ้น รวมทั้งใช้ระบบระบายไอเสียที่มีประสิทธิภาพสูงขึ้น ส่งผลให้รถคันนี้ แรงที่สุดเท่าที่เคยผลิตมา
สำหรับ ฮอนด้า ซีวิค ไทป์ อาร์ เข้ามาชมคันจริงกันได้ในงาน บางกอก อินเตอร์เนชั่นแนล มอเตอร์โชว์ 2023 โดยเปิดจองในจำนวนจำกัด เปิดรับจองสิทธิ์จำนวนจำกัดอย่างเป็นทางการผ่านทาง www.honda.co.th ตั้งแต่วันที่ 22 มีนาคม 2566 เวลา 10:00 น. เป็นต้นไป โดยมีให้เลือกทั้งหมด 5 สี ได้แก่ สีดำคริสตัล (มุก) สีเทาโซนิค (มุก)  สีแดงแรลลี่  พร้อมสีใหม่ สีขาวแชมเปียนชิป และสีน้ำเงินเรซซิง (มุก) ราคาจำหน่าย 3,990,000 บาท (ราคาแพงกว่า Toyota GR Corolla 41,000 บาท)
ชั้น (ชีววิทยา)
ชั้น (class, classis) เป็นขั้นอนุกรมวิธานขั้นหนึ่งและหน่วยอนุกรมวิธานหน่วยหนึ่งในการจำแนกสิ่งมีชีวิตในทางวิทยาศาสตร์ อยู่ระหว่างขั้นไฟลัมและขั้นอันดับ ใช้แบ่งส่วนย่อยของไฟลัมหรือไฟลัมย่อยออกเป็นกลุ่มย่อยลงมา ซึ่งสามารถเห็นเป็นรูปธรรมชัดเจนขึ้น แต่ยังถือเป็นมุมกว้าง ๆ เช่น ชั้นสัตว์เลี้ยงลูกด้วยนม (Mammalia) ชั้นนก (Aves) ชั้นแมลง (Insecta) ชั้นสัตว์สะเทินน้ำสะเทินบก (Amphibia) ชั้นปลากระดูกอ่อน (Chondrichthyes) ชื่อของชั้นใช้ภาษาละติน และในพืชจะลงปัจจัยด้วย -opsida เช่น ชั้นพืชใบเลี้ยงคู่ (Magnoliopsida) และชั้นพืชใบเลี้ยงเดี่ยว (Liliopsida) ส่วนในโครมาลวีโอลาตาลงปัจจัยว่า -phyceae เช่น ขณะที่ฟังไจลงปัจจัยด้วย -mycetes เช่น Agaricomycetes เป็นชั้นเห็ดชั้นหนึ่ง และแบคทีเรียลงปัจจัย -ia ส่วนในสัตว์ไม่พบการลงปัจจัยเป็นหลักมาตรฐาน
โฟกัส จีระกุล
โฟกัส จีระกุล เป็นนักแสดงหญิงและเกมเมอร์ชาวไทย มีชื่อเสียงจากภาพยนตร์เรื่อง แฟนฉัน เมื่อปี พ.ศ. 2546 โดยรับบทเป็น น้อยหน่า ตัวละครเอกฝ่ายหญิง
ประวัติ
โฟกัส เกิดเมื่อวันที่ 14 กุมภาพันธ์ พ.ศ. 2536 ที่กรุงเทพมหานคร เป็นบุตรสาวของ นาย นภาพล จีระกุลซึ่งปัจจุบันเป็นสมาชิกสภากรุงเทพมหานคร เขตบางกอกน้อย และนางสุพิตา ศิวะบุณย์ เข้าศึกษาชั้นประถม ที่โรงเรียนวัดอมรินทราราม และศึกษาระดับมัธยม ที่โรงเรียนเบญจมราชาลัย ในพระบรมราชูปถัมภ์ โดยยังได้เข้าร่วมโครงการนักเรียนแลกเปลี่ยนทางวัฒนธรรมที่ประเทศญี่ปุ่น เป็นเวลา 10 เดือน เมื่อปี พ.ศ. 2552 ปัจจุบันจบการศึกษาระดับปริญญาตรี สาขาภาพยนตร์และสื่อดิจิทัล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มแสดงภาพยนตร์โฆษณาห้างค้าส่งเทสโก้โลตัส เมื่อปี พ.ศ. 2542 ขณะอายุได้ 6 ปี กระทั่งอายุ 10 ปี ได้เริ่มแสดงภาพยนตร์เรื่องแฟนฉัน ต่อมาจึงมีผลงานแสดงภาพยนตร์และละครอีกหลายเรื่อง
เทศบาลตำบลเชียงเครือ
อาจหมายถึง
ซูเปอร์สตาร์เจวายพี
ซุปเปอร์สตาร์ JYPNATION เป็นเกมที่ผู้เล่นต้องสะสมคะแนน โดยการเล่นเพลงของแต่ละศิลปินให้สำเร็จ โดยในเกมมีระดับความยากง่ายของเพลงมีทั้งหมด 3 ระดับ คือ Easy, Medium และ Hard โดยในเกมนี้มีเพลงมากกว่า 50 เพลง จากศิลปินเดี่ยว, ศิลปินกลุ่ม, และศิลปินกลุ่มย่อยจากค่าย SM Entertainment รวม 27 ศิลปิน
วิธีการเล่นเกม
เกมเป็นแนว rhythm games, โดยผู้เล่นต้องทำการกดปุ่มสี ลงบนแถบบาร์ที่อยู่ด้านล่างของหน้าจอ ถ้ากดปุ่มถูกช่วงเวลา จะได้รับ rhythm points และถ้ากดปุ่มถูกช่วงเวลาติดต่อกันมากเท่าไร คะแนนก็สูงขึ้นเท่านั้น และเมื่อเล่นจนจบเพลงแล้ว คะแนนก็จะถูกบันทึกลง ในการจัดอันดับกับผู้้เล่นคนอื่นของแต่ละสัปดาห์ ยิ่งคะแนนสูงมากเท่าไร คุณก็จะอยู่ในลำดับที่สูงขึ้นไปเรื่อยๆ ในการจัดอันดับของแต่ละสัปดาห์
โดยมีเพลงจากหลากหลายศิลปินของค่าย JYP Entertainment ภายในเกม โดยคุณต้องเล่นเพลงของแต่ละศิลปิน ให้ผ่านเพื่อปลดล็อค ไปเล่นเพลงอื่นต่อไป ในความยากง่ายสามระดับ โดยมี 50 กว่าเพลงที่คุณต้องปลดล็อค หลังจากคุณปลดล็อคเพลงทั้งหมดได้สำเร็จ คุณจะมีสิทธิเล่น Challenge mode ถ้าเล่นผ่านคุณจะได้การ์ดCของศิลปินในค่ายJYP 1 ใบ และรับ Rhythm points
ซึ่งคะแนนของแต่ละเพลงจะมีการ์ดมาเป็นตัวเพิ่มคะแนน ยิ่งการ์ดอยู่ในระดับสูงมากเท่าไร คุณก็ยิ่งได้คะแนนมากเท่านั้น และยิ่งมีการ์ดอยู่ในธีมเดียวกัน คะแนนก็ยิ่งสูงขึ้น โดยการ์ดในเกมมีอยู่ 5 ระดับคือ การ์ดC การ์ด B การ์ดA  การ์ดS และ การ์ดR ซึ่งการ์ดจะหาได้จากการซื้อการ์ดในเกม การทำภารกิจอีเวนท์ การชนะ Challenge mode ในวันที่ 20 กรกฎาคม 2016 มีการ์ด ให้สะสมรวมกันเกิน 100+ ใบแล้ว
และเกมนี้ยังมีการซื้อขายภายในแอป โดยการขาย หูฟัง เพชร การ์ด และ ตัวเงินในเกม
โดยหูฟัง มีไว้สัำหรับ ตั๋วในการเล่นเพลงต่างในเกม ซึ่งหูฟังอาจจะได้รับเมื่อเล่นจบเพลงใน Challenge mode, การทำอีเวนท์สำเร็จ ,การเก็บของในแต่ละวัน , การซื้อขาย จนถึงการเปลื่ยนแปลงลำดับในเกมส์ แต่เมื่อผู้เล่นใช้หูฟังไปหมดแล้ว ผู้เล่นจะไม่สามารถเล่นเกมต่อได้ จนกว่าจบจะครบ 5 นาทีถึงจะได้หูฟังอันใหม่ แต่ถ้าผู้เล่นมีหูฟังเกิน 5 อัน จะไม่มีให้หูฟังเพิ่มอีก
ส่วน เพชร คือสกุลของเงินที่อยู่ในเกม โดยผู้เล่นสามารถใช้เพื่อซื้อ หูฟัง, การ์ดของศิลปิน และ Rhythm points โดย Rhythm points สามารถถูกใช้ไปเพื่อซื้อการ์ดของศิลปินหรืออัพการ์ดของศิลปิน
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
คะแนนรวมทั้งหมดในกลุ่มจังหวัดที่ 2
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 2
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 2
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 2 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดชัยภูมิ
ผลการเลือกตั้งสมาชิกสภาผู้แทนราษฎรแบบสัดส่วน จังหวัดชัยภูมิ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเกษตรสมบูรณ์ อำเภอภูเขียว อำเภอบ้านแท่น อำเภอคอนสาร อำเภอหนองบัวแดง และอำเภอภักดีชุมพล
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเมืองชัยภูมิ อำเภอคอนสวรรค์ และอำเภอแก้งคร้อ
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอจัตุรัส อำเภอบ้านเขว้า อำเภอบำเหน็จณรงค์ อำเภอเทพสถิต อำเภอหนองบัวระเหว อำเภอเนินสง่า และอำเภอซับใหญ่
เขตเลือกตั้งที่ 2
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่ว่าที่ ส.ส.เขต 2 จังหวัดชัยภูมิทั้งสองคนคือ นายสุรวิทย์ คนสมบูรณ์ จากพรรคพลังประชาชน และนายบัณฑูรย์ เกียรติก้องชูชัย จากพรรคชาติไทย มติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 2 จังหวัดชัยภูมิ โดยกำหนดวันเลือกตั้งใหม่คือวันที่ 17 มกราคม 2551
เทศบาลตำบลดงมะไฟ
ที่ตั้งและอาณาเขต
เทศบาลตำบลดงมะไฟ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
เขตเลือกตั้งที่ 2
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
เทศบาลตำบลดงมะไฟ
ประวัติ
เทศบาลตำบลดงมะไฟ แรกเริ่มก่อตั้งเมื่อวันที่ 26 กันยายน พ.ศ. 2504 เป็นสุขาภิบาลดงมะไฟ อำเภอเมืองสกลนคร โดยครอบคลุมพื้นที่บางส่วนตำบลขมิ้น อำเภอเมืองสกลนคร จังหวัดสกลนคร ด้านทิศตะวันตกของตำบล จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดงมะไฟ จนปัจจุบัน
สัญลักษณ์ คือ ทุ่งนา ต้นมะไฟ ทิวเขา
การปกครอง
เทศบาลตำบลดงมะไฟ ครอบคลุมพื้นที่บางส่วนของตำบลขมิ้น ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 ซึ่งแบ่งแยกออกเป็นชุมชน 12 ชุมชน ดังนี้
ประชากร
เทศบาลตำบลดงมะไฟ มีจำนวนประชากร ทั้งหมด 6,083 คน โดยแยกได้ดังนี้
ศูนย์กลางมวล
ศูนย์กลางมวล (center of mass) ของระบบหนึ่งๆ เป็นจุดเฉพาะเจาะจงซึ่งเสมือนหนึ่งมวลของระบบรวมตัวกันอยู่ ณ จุดนั้น เป็นฟังก์ชันของตำแหน่งและมวลขององค์ประกอบที่รวมกันอยู่ในระบบ ในกรณีที่ระบบเป็นวัตถุแบบ rigid body ตำแหน่งของศูนย์กลางมวลมักเป็นส่วนหนึ่งอยู่ในวัตถุหรือมีความเกี่ยวพันกับวัตถุนั้น แต่ถ้าระบบมีมวลหลายชิ้นสัมพันธ์กันอย่างหลวม ๆ ในพื้นที่ว่าง ตัวอย่างเช่น การยิงกระสุนออกจากปืน ตำแหน่งศูนย์กลางมวลจะอยู่ในอากาศระหว่างวัตถุทั้งสองโดยอาจไม่สัมพันธ์กับตำแหน่งของวัตถุแต่ละชิ้นก็ได้ หากระบบอยู่ภายใต้สนามแรงโน้มถ่วงที่เป็นเอกภาพ มักเรียกศูนย์กลางมวลว่าเป็น ศูนย์ถ่วง (center of gravity) คือตำแหน่งที่วัตถุนั้นถูกกระทำโดยแรงโน้มถ่วง
ตำแหน่งศูนย์กลางมวลของวัตถุหนึ่ง ๆ ไม่จำเป็นต้องเป็นจุดศูนย์กลางทางเรขาคณิตของรูปร่างวัตถุนั้น วิศวกรจะพยายามออกแบบรถสปอร์ตให้มีจุดศูนย์ถ่วงอยู่ต่ำที่สุดเท่าที่จะเป็นไปได้เพื่อให้สามารถบังคับรถได้ดีขึ้น นักกระโดดสูงก็ต้องพยายามบิดร่างกายเพื่อให้สามารถข้ามผ่านคานให้ได้ขณะที่ศูนย์กลางมวลของพวกเขาข้ามไม่ได้
คำจำกัดความ
จุดศูนย์กลางมวล \mathbf{R} ของระบบหลายวัตถุแสดงได้ด้วยค่าเฉลี่ยของตำแหน่งวัตถุทั้งหมด, ถ่วงน้ำหนักกับค่ามวลทั้งหมด m_i:
การกระจายค่าสม่ำเสมอของความหนาแน่นของมวล กับมวลรวม M ได้ผลลัพธ์รวมจากค่าอินทิกรัลดังนี้:
ถ้าวัตถุมีการกระจายความหนาแน่นอย่างสม่ำเสมอ จุดศูนย์กลางมวลจะเป็นจุดเดียวกันกับจุดเซ็นตรอยด์ของรูปทรงเรขาคณิต
อ้างอิง
สสว
การโคจร
ในทางดาราศาสตร์ โดยทั่วไปการโคจรจะใช้เพื่ออธิบายการเคลื่อนที่ของวัตถุท้องฟ้าที่มีมวลน้อยภายใต้อิทธิพลแรงโน้มถ่วงของวัตถุท้องฟ้าที่มีมวลมากกว่า ตัวอย่างเช่น โลก ดาวเคราะห์ ดาวหาง และ วัตถุ อื่น ๆ รอบ ดาวฤกษ์ รวมถึง ดาวบริวาร ดาวเทียม ฯลฯ ที่โคจรรอบดาวเคราะห์ นอกจากนี้ยังใช้กับ ดาราจักรขนาดเล็ก เนบิวลา ฝุ่นคอสมิก ฯลฯ รอบดาราจักรขนาดใหญ่
ในกรอบอ้างอิงที่แตกต่างกัน การโคจรเป็นวงกลมจะปรากฏใน 2 ทิศทางภายใต้มุมการมองที่แตกต่างกัน คือ ทวนเข็มนาฬิกา และตามเข็มนาฬิกา ดังที่แสดงในรูปด้านล่าง ทรงกลมสีส้ม หมุนรอบทรงกลมสีแดงที่อยู่ตรงกลางภาพ ทรงกลมในภาพด้านซ้ายโคจรทวนเข็มนาฬิกา และทรงกลมในภาพด้านขวาโคจรตามเข็มนาฬิกา
คู่ตะบันกำปั้นสะท้านโลก
คู่ตะบันกำปั้นสะท้านโลก เป็นภาพยนตร์เกาหลีใต้ กำกับภาพยนตร์และบทภาพยนตร์โดย เรียว ซูง-วัน
ภานุมา ยุคล
ภานุมา ยุคล (เดิม: หม่อมเจ้าภานุมา ยุคล; ประสูติ 20 มิถุนายน พ.ศ. 2524) มีพระนามลำลองว่า ท่านหญิงหญิง เป็นพระธิดาในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมไฉไล ยุคล ณ อยุธยา
พระประวัติ
ภานุมา ยุคล มีพระนามเมื่อแรกประสูติว่า หม่อมเจ้าหญิง ยุคล ต่อมาทรงเปลี่ยนพระนามใหม่เป็น หม่อมเจ้าภานุมา ยุคล เป็นพระธิดาองค์เล็กในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมไฉไล ยุคล ณ อยุธยา (สกุลเดิม ถาวร) เมื่อวันที่ 20 มิถุนายน พ.ศ. 2524 มีเจ้าพี่ร่วมหม่อมมารดาหนึ่งองค์ คือ พันโท หม่อมเจ้านวพรรษ์ ยุคล และมีเจ้าพี่ต่างมารดาสี่องค์ ได้แก่
ปัจจุบันภานุมาทรงช่วยงานหม่อมมารดาซึ่งเป็นเจ้าของกิจการธุรกิจร้านจิวเวลรี่ ที่สยามพารากอนและเพนนินซูลาพลาซา และกิจการบ้านพักตากอากาศ “คุ้มป่าธรรมชาติ หม่อมไฉไล” จังหวัดกาญจนบุรี “คุ้มแม่น้ำหม่อมไฉไล” จังหวัดนครปฐม "คุ้มพัทยาหม่อมไฉไล" พัทยาใต้
หม่อมเจ้าภานุมาทรงสำเร็จการศึกษาชั้นมัธยมศึกษาปีที่ 6 (สอบเทียบ) จากโรงเรียนสาธิตจุฬาลงกรณ์มหาวิทยาลัย ได้เสด็จไปทรงศึกษาต่อที่วิทยาลัยมาร์ติน ประเทศออสเตรเลีย หลังจากทรงสำเร็จการศึกษาได้เสด็จกลับมาประทับยังประเทศไทย และเริ่มต้นทำธุรกิจเกี่ยวกับเกสต์เฮาส์ ย่านถนนข้าวสาร นำออกแบบเกสต์เฮาส์เองตามที่ศึกษามา
ชีวิตส่วนองค์
หม่อมเจ้าภานุมา ยุคล ได้กราบถวายบังคมลาออกจากฐานันดรศักดิ์แห่งพระราชวงศ์เพื่อสมรสกับเมธ พิพิธโภคา (บุตรของสันติกับอุษา พิพิธโภคา) ในการนี้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จเป็นองค์ประธานในพิธีมงคลสมรส เมื่อวันที่ 19 ธันวาคม พ.ศ. 2552 ณ โรงแรมเรือโบราณ คุ้มหม่อมไฉไล แม่น้ำท่าจีน อำเภอบางเลน จังหวัดนครปฐม
กูนี่ส์ ขุมทรัพย์ดำดิน
กูนี่ส์ ขุมทรัพย์ดำดิน (The Goonies) เป็นภาพยนตร์สัญชาติอเมริกัน แนวผจญภัยและตลก ร่วมสร้างและกำกับโดย ริชาร์ด ดอนเนอร์ จากบทภาพยนตร์ของคริส โคลัมบัส สร้างจากเนื้อเรื่องของผู้อำนวยการสร้าง สตีเวน สปีลเบิร์ก มีเนื้อเรื่องเกี่ยวกับกลุ่มเด็กที่อาศัยอยู่ที่ "กูนดอกส์" ย่านหนึ่งในอัสตอเรีย เด็กกลุ่มนี้พยายามหาหนทางไม่ให้บ้านพวกเขาถูกยึด จนพวกเขาได้ค้นพบแผนที่สมบัติ ที่ได้นำพวกเขาผจญภัยเพื่อค้นหาสมบัติของวันอายด์วิลลี ผู้เป็นโจรสลัดในตำนานในศตวรรษที่ 17 ในการผจญภัยก็ถูกตามล่าจากครอบครัวเหล่าร้ายที่ต้องการสมบัติเช่นกัน
ภาพยนตร์สร้างโดยบริษัทแอมบลินเอนเตอร์เทนเมนต์ของสปีลเบิร์กและวอร์เนอร์บราเธอส์ ออกฉายตามโรงภาพยนตร์เมื่อวันที่ 7 มิถุนายน ค.ศ. 1985 ในสหรัฐ ภาพยนตร์ทำรายได้ 124 ล้านเหรียญสหรัฐ จากทุนสร้าง 19 ล้านเหรียญสหรัฐ และถือได้ว่าเป็นภาพยนตร์เกินวิสัย ในปี 2017 ภาพยนตร์ได้รับเลือกให้เก็บไว้ที่หอทะเบียนภาพยนตร์แห่งชาติโดยหอสมุดรัฐสภา
ซิงกูลาร์
ซิงกูลาร์ อาจหมายถึง
พระเจ้าววาดึสวัฟที่ 2 ยากีแยววอแห่งโปแลนด์
ยอกายลา (Jogaila) หรือ พระเจ้าววาดึสวัฟที่ 2 ยากีแยววอแห่งโปแลนด์ (Władysław II Jagiełło; ราว ค.ศ. 1362 – 1 มิถุนายน ค.ศ. 1434) เป็นแกรนด์ดยุกแห่งลิทัวเนียและต่อมาพระมหากษัตริย์แห่งโปแลนด์ ยอกายลาปกครองลิทัวเนียตั้งแต่ปี ค.ศ. 1377 เริ่มด้วยการปกครองร่วมกับพระปิตุลา เคร์ตูติส ในปี ค.ศ. 1386 ยอกายลาก็เปลี่ยนมานับถือคริสต์ศาสนา และสมรสกับยัดวีกา (Jadwiga of Poland) พระราชินีนาถผู้ครองโปแลนด์ และได้รับราชาภิเษกเป็นกษัตริย์แห่งโปแลนด์ในพระนาม "ววาดึสวัฟ ยากีแยววอ" พระองค์ทรงปกครองโปแลนด์อยู่ 48 ปี ยอกายลาทางเป็นผู้วางรากฐานการรวมตัวเป็นสหราชอาณาจักรของสหราชอาณาจักรโปแลนด์-ลิทัวเนีย นอกจากนั้นก็ยังทรงเป็นผู้ก่อตั้งสาขาราชวงศ์ยากีแยววอ (Jagiellon dynasty) ของราชวงศ์กีดีมีนาส (Gediminids dynasty) ที่ปกครองทั้งสองอาณาจักรมาจนกระทั่งถึงปี ค.ศ. 1572 และกลายมาเป็นราชวงศ์ที่มีอิทธิพลมากที่สุดราชวงศ์ในสมัยกลาง
ข้อมูลเพิ่มเติม
1362 1434
ปฏิทินสุริยจันทรคติ
ปฏิทินสุริยจันทรคติ (lunisolar calendar, 阴阳历, yīn yáng lì, 太陰太陽暦, taiin taiyō reki) เป็นคำใช้เรียกรูปแบบการใช้ปฏิทินรูปแบบหนึ่ง มีใช้กันในหลายวัฒนธรรม โดยใช้ดิถีของดวงจันทร์เพื่อบอกข้างขึ้นข้างแรม บอกเดือน ตามแบบปฏิทินจันทรคติ โดยมากจะใช้บอกวันสำคัญทางศาสนา หรือเทศกาลฉลองตามประเพณีดั้งเดิม และมีการกำหนดวันตามแบบปฏิทินสุริยคติ เพื่อบอกเดือน และปี ในรูปแบบผสมนี้มักกำหนดปีตามรอบสุริยคติ คือปีหนึ่งมี 365 วัน หรือ 366 วัน
โกลด มาเกเลเล
โกลด มาเกเลเล แซ็งดา (Claude Makélelé Sinda) เกิดวันที่ 18 กุมภาพันธ์ ค.ศ. 1973 เป็นอดีตนักฟุตบอลและผู้ฝึกสอนชาวฝรั่งเศส ที่ปัจจุบันเป็นที่ปรึกษาด้านเทคนิคให้กับศูนย์ฝึกเยาวชนของเชลซี
อ้างอิง
1973